Miriam Benjamin

**Miriam Elizabeth Benjamin**, ezizenez **EB Miriam** (Charleston, Hego Carolina, AEB, 1861eko irailaren 16a – Boston, AEB, 1947) estatubatuar maistra, asmatzailea eta musikagilea izan zen. 1888an, patente bat lortu zuen hoteletarako Gong eta Signal izeneko aulkia asmatu zuen, asmakizun batengatik patente bat jaso zuen bigarren emakume afroamerikarra bihurtu zuena.

## Bizitza 
Benjamin Charlestonen (Hego Carolina) jaio zen 1861ean. Francis Benjamin eta Eliza Hopkinsen bost seme-alabetatik nagusiena izan zen. 1873an, Benjamin familia Bostonera (Massachusetts) joan zen bizitzera, eta bigarren hezkuntzako eskolara joan zen.

Benjamin Howard Unibertsitateko medikuntza eskolara joan zen, baina oposizioak gainditu eta hainbat departamentu federaletan funtzionario gisa lan egin ostean, formakuntza juridikoa jaso eta abokatu egin zen.

## Lan ibilbidea 
### Irakasle 
1888tik 1895era irakasle jardun zuen Washington Hiriko udal eskola-sistema bereizian. 1888. urtean, 1736an New York Avenue, NW bizi zen Washingtonen.

### Asmatzaile 
1888ko uztailaren 17an, bere asmakizunerako patente bat lortu zuen, hoteletarako Gong eta Signal aulkia. Izenak iradokitzen zuen bezala, aulkiak gong bat eta seinale bat zituen konektatuta. Aulkian zegoen pertsonak aulkiaren albo batean botoi txiki bat sakatzen zuenean, kanpai batek jotzen zuen eta aulkiaren bizkarraldearen alde batean zuen bola gorriak erakusten zion zerbitzariari zein bezerok behar zuen laguntza. Aulki hori gastuak murrizteko diseinatu zen, horretara zerbitzari eta laguntzaile gutxiago behar baitziren, eta "zerbitzarien arreta lortzeko txalo egiteko edo ozenki deitzeko beharra ekiditeko ere bai. Hala ere, 1895ean antzeko sistema bat, baina konplikatuagoa instalatu zuten. Hegazkinetan bidaiariek hegaldi-laguntzaileei dei diezaieten erabiltzen den seinaleztapen-sistemaren aitzindaria ere izan zen Miriam Benjaminen asmakuntza.

Era berean, 1895ean, William A. Hemphill, Atlantako (Georgia) alkate ohi eta une hartan *The Atlanta Journal-Constituion* egunkariko kudeatzaile komertzialak Kotoiaren Estatuen Nazioarteko Erakusketa antolatu zuen, Estatu Batuetako hegoaldea mundura sustatzeko eta produktuak erakusteko saiakera gisa deskribatua, baita teknologia berriak, eta Latinoamerikarekiko merkataritza sustatzeko ere. Hainbat estatutako laginak aurkeztu ziren, nekazaritza, teknologia eta industriako berrikuntzak barne. Afroamerikarrek paper garrantzitsua izan zuten Erakusketan, horrela  Tuskegeeko Unibertsitateko Booker T. Washingtonek 1895eko irailaren 18an egin zuen irekiera-hitzaldia, *Atlantako Konpromisoa* izenarekin ezaguna. Arraza-lankidetza sustatzen saiatu zen, eta "Estatu Batuen historiako diskurtso garrantzitsuenetako eta eraginkorrenetako bat" izan zen. "Eraikin Beltza" k hainbat hezkuntza-erakunderen erakusketak zituen, hala nola Tuskegee eta Hampton Instituterenak, baita afroamerikarren zenbait asmakuntza-eredu ere, Patenteen Bulegoaren eskutik. Modeloen artean, Benjaminen Gong eta Signal aulkia egon zen. Badirudi bizitza pribatuan bere erabilera sustatu nahian zebilela, izan ere, honelaxe deskribatu zen: "ospitale bateko paziente batek erabiltzen du, edo tren-geltoki batean zain dagoen norbaitek [ondoko gela batetik deitu diezaioke laguntzaile bati, zaratarik egin gabe". Asmatzailearen iritziz, aulki horri esker, parte-hartzaileen erdiak edo herenak baino ez ziratekeen beharko, eta, neurri handi batean, gaixoen eta gonbidatuen lasaitasuna eta erosotasuna sustatuko zuen".

Gong and Signal aulkiaren 1888ko patentearen ostean, Benjaminek patenteak lortzen jarraitu zuen. 1900ean Bostonera itzuli zenean, "patenteen eskatzaile" gisa aipatu zuen bere burua, eta bere nebaren 1893ko patente-eskaeran abokatu gisa agertzen da. 1903an, jantzigintzarako horzdun guraize batzuk patentatu zituen.  1917ko abenduaren 4an, Ameriketako Estatu Batuetako 1.249.000 zenbakiko patentea jaso zuen oinetakoetarako zola batengatik.

Sarah Boone, Ellen Eglin eta Sarah E. Gooderekin batera, Benjamin bere garaiko lau asmatzaile afroamerikarretako bat izan zen, etxerako teknologia berria garatu zutenetako bat.

### Musikagile 
EB Miriam izengoitiarekin, Benjaminek musika piezak ere konposatu zituen, piano eta bandarako abestiak eta martxak barne. 1895ean, Bostonen egoitza zuen ''Women's Era* aldizkariak eman zuen *Boston Elite Quickstep'' aldizkariaren sorreraren berri. Bere konposizioetako bat Theodore Rooseveltek 1904an Estatu Batuetan egindako hauteskunde presidentzialetan erabili zuen. 

1920an, Bostonera itzuli zen, eta hantxe bizi eta lan egin zuen bere nebarekin, Edgar P. Benjamin abokatuarekin.

## Bizitza pertsonala 
Charlotte D. "Lottie" Benjamin eta Eva S. Benjamin ahizpak izan zituen. Bere neba Lyde Wilson Benjamin, asmatzailea izateaz gain, abokatua izan zen.  "Hezegailuak eta erratzentzako bridak" hobetzeagatik jaso zuen patentea. Bere neba gazteena, Edgar Pinkerton Benjamin, Bostongo Unibertsitateko Zuzenbide Fakultatean graduatu zen, hiri horretan abokatu lanak egin zituen arrakasta handiz, baina ezagunagoa da Roxbury-n (Massachusetts) Resthaven Nursing Home (gero Benjamin Healthcare Center) sortzeagatik.Praka-ezkutu eta bizikletarako pintza batzuengatik ere jaso zuen patentea.

Miriam Benjamin ez zen inoiz ezkondu. Bere bizitzaren zatirik handiena Eliza Jane (Hopkins) Benjamin ama alargunarekin eman zuen Bostonen. 1947an hil zen.

*

## Erreferentziak 
## Bibliografia 
* Sullivan, Otha Richard (2001). African American Women Scientists and Inventors. CIP Wiley. ISBN 0-471-38707-X. 
* Maggs, Sam (2016). Wonder Women: 25 Innovators, Inventors, and Trailblazers Who Changed History. Quirk Books. ISBN 9781594749261. 

## Kanpo estekak